CELEX: 62013CN0453
Language: sk
Date: 2013-08-12 00:00:00
Title: Vec C-453/13: Návrh na začatie prejudiciálneho konania, ktorý podal High Court of Justice (England & Wales), Queen’s Bench Division (Administrative Court) (Spojené kráľovstvo) 12. augusta 2013 — Newby Foods Ltd/Food Standards Agency

23.11.2013   
            
            
               SK
            
            
               Úradný vestník Európskej únie
            
            
               C 344/42
            
         Návrh na začatie prejudiciálneho konania, ktorý podal High Court of Justice (England & Wales), Queen’s Bench Division (Administrative Court) (Spojené kráľovstvo) 12. augusta 2013 — Newby Foods Ltd/Food Standards Agency
   (Vec C-453/13)
   2013/C 344/72
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   High Court of Justice (England & Wales), Queen’s Bench Division (Administrative Court)
   
      Účastníci konania pred vnútroštátnym súdom
   
   
      Žalobkyňa: Newby Foods Ltd
   
      Žalovaná: Food Standards Agency
   
      Prejudiciálne otázky
   
   
               i)
            
            
               Znamená slovné spojenie „strata alebo zmena štruktúry svalového vlákna“ uvedené v bode 1.14 prílohy I nariadenia (ES) č. 853/2004 (1)„akúkoľvek stratu alebo zmenu štruktúry svalového vlákna“, ktorá je viditeľná pri použití štandardných mikroskopických techník? [To isté slovné spojenie je uvedené aj v článku 3 písm. n) nariadenia (ES) č. 999/2001 (2) zmeneného a doplneného nariadením (ES) č. 1923/2006 (3).]
            
         
               ii)
            
            
               Možno mäsový výrobok klasifikovať ako mäsový prípravok v zmysle bodu 1.15 prílohy I, ak došlo k určitej strate alebo zmene štruktúry jeho svalového vlákna, ktorá je viditeľná pri použití štandardných mikroskopických techník?
            
         
               iii)
            
            
               V prípade zápornej odpovede na prvú otázku a kladnej odpovede na druhú otázku, je miera straty alebo zmeny štruktúry svalového vlákna, ktorá je dostatočná na to, aby sa mäsový výrobok musel klasifikovať ako mechanicky separované mäso (MSM) v zmysle bodu 1.14 prílohy I, rovnaká ako miera straty alebo zmeny štruktúry svalového vlákna potrebná na eliminovanie znakov čerstvého mäsa v zmysle bodu 1.15?
            
         
               iv)
            
            
               Do akej miery musia byť znaky čerstvého mäsa oslabené na to, aby bolo možné povedať, že boli eliminované v zmysle bodu 1.15?
            
         
               v)
            
            
               Ak je odpoveď na prvú otázku záporná, ale odpoveď na tretiu otázku je tiež záporná:
               
                           a)
                        
                        
                           Aká miera zmeny štruktúry svalového vlákna sa vyžaduje na to, aby sa predmetný výrobok klasifikoval ako MSM?
                        
                     
                           b)
                        
                        
                           Aké kritériá majú vnútroštátne súdy použiť pri rozhodovaní o tom, či štruktúra svalového vlákna mäsa bola do takej miery zmenená?
                        
                     
         
      (1)  Nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (Ú. v. EÚ L 139, s. 55; Mim. vyd. 03/045, s. 14).
   
      (2)  Nariadenie Európskeho Parlamentu a Rady (ES) č. 999/2001 z 22. mája 2001, ktorou sa stanovujú pravidlá prevencie, kontroly a eradikácie niektorých prenosných spongiformných encefalopatií (Ú. v. ES L 147, s. 1; Mim. vyd. 03/032, s. 289).
   
      (3)  Nariadenie Európskeho parlamentu a Rady (ES) č. 1923/2006 z 18. decembra 2006, ktorým sa mení a dopĺňa nariadenie (ES) č. 999/2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií (Ú. v. EÚ L 404, 30.12.2006, s. 1).